
ΤΕΥΧΟΣ ΠΡΩΤΟ 


Αρ. Φύλλου 127 


ΠΡΟΕΔΡΙΚΟ ΔΙΑΤΑΓ ΜΑ ΥΠΆΡΙΘΜ. 69 

Αναγνώριση προϋπηρεσίας εκτός δημοσίου το¬ 
μέα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. της παρ. 6 του άρθρου 98 του Κώδικα Κατάστασης 
Δημοσίων Πολιτικών Διοικητικών Υπαλλήλων και Υπαλ¬ 
λήλων Ν.Π.Δ.Δ., που κυρώθηκε με το άρθρο πρώτο του 
Ν. 3528/2007 (Α' 26/9.2.2007), όπως αντικαταστάθηκε με 
το άρθρο 26 του Ν. 4369/2016 (Α' 33/27-2-2016), 
β. της παρ. 5 του άρθρου 102 του Κώδικα Κατάστασης 
Δημοτικών και Κοινοτικών Υπαλλήλων, που κυρώθηκε 
με το άρθρο πρώτο του Ν. 3584/2007 (Α' 143/28-6-2007), 
όπως αντικατα στάθηκε με το άρθρο 26 του Ν. 4369/2016 
(Α'33/27-2-2016), 

γ. του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, όπως κυρώθηκε 
με το άρθρο πρώτο του Π.δ. 63/2005 (Α' 98/21-4-2005), 
δ. του Π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116/23-9-2015), 
ε. της υπ'αριθμ. Υ21/6-10-2015 απόφασης του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Εσωτερικών και Διοικητικής Ανασυγκρότησης, 
Χριστόφορο Βερναρδάκη.» (Β' 2144/6-10-2015). 

2. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

3. Την υπ'αριθμ. 145/2016 γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Εσωτερικών και Διοικητικής Ανασυγκρότησης και του 
Αναπληρωτή Υπουργού Εσωτερικών και Διοικητικής 
Ανασυγκρότησης, αποφασίζουμε: 

Άρθρο 1 

Πεδίο εφαρμογής 

Στις διατάξεις του παρόντος υπάγονται: 
α) οι υπάλληλοι που εμπίπτουν στο πεδίο εφαρμογής 
του Κώδικα Κατάστασης Δημοσίων Πολιτικών Διοικητι¬ 


κών Υπαλλήλων και Υπαλλήλων Ν.Π.Δ.Δ., που κυρώθηκε 
με το άρθρο πρώτο του Ν. 3528/2007 (Α' 26), σύμφωνα 
με τα οριζόμενα στο άρθρο 2 του ως άνω Κώδικα, 
β) οι υπάλληλοι με σχέση εργασίας ιδιωτικού δικαίου 
αορίστου χρόνου, στους οποίους εφαρμόζονται οι δια¬ 
τάξεις για τη βαθμολογική εξέλιξη του Κώδικα Κατάστα¬ 
σης Δημόσιων Πολιτικών Διοικητικών Υπαλλήλων και 
Υπαλλήλων Ν.Π.Δ.Δ. κατ'εφαρμογή των διατάξεων της 
παρ. 3 του άρθρου 28 του Ν. 4369/2016 (Α' 33), 
γ) οι υπάλληλοι που εμπίπτουν στο πεδίο εφαρμογής 
του Κώδικα Κατάστασης Δημοτικών και Κοινοτικών 
Υπαλλήλων, που κυρώθηκε με το άρθρο πρώτο του 
Ν. 3584/2007 (Α' 143), σύμφωνα με τα οριζόμενα στο 
άρθρο 3 του ως άνω Κώδικα. 

Άρθρο 2 
Αντικείμενο 

1. Αποδεδειγμένη προϋπηρεσία, η οποία δε συνιστά 
πραγματική δημόσια υπηρεσία της παραγράφου 2 του 
άρθρου 98 του Κώδικα Κατάστασης Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ. και της 
παραγράφου 2 του άρθρου 102 του Κώδικα Κατάστασης 
Δημοτικών και Κοινοτικών Υπαλλήλων και η οποία έχει 
αποκτηθεί στην Ελλάδα ή σε άλλο κράτος - μέλος της 
Ευρωπαϊκής Ένωσης, αναγνωρίζεται για τη βαθμολο¬ 
γική ένταξη υπαλλήλων, οι οποίοι εμπίπτουν στο πεδίο 
εφαρμογής του άρθρου 1 του παρόντος, μετά τη μονι¬ 
μοποίησή τους σύμφωνα με το άρθρο 40 του Κώδικα Κα¬ 
τάστασης Δημόσιων Πολιτικών Διοικητικών Υπαλλήλων 
και Υπαλλήλων Ν.Π.Δ.Δ. και με το άρθρο 45 του Κώδικα 
Κατάστασης Δημοτικών και Κοινοτικών Υπαλλήλων. 

2. Η προϋπηρεσία που αναγνωρίζεται σύμφωνα με τις 
διατάξεις της παραγράφου 1, δεν μπορεί να υπερβαίνει 
τα επτά (7) έτη για εργασιακή σχέση πλήρους απασχό¬ 
λησης. Σε περίπτωση αναγνώρισης προϋπηρεσίας που 
αφορά σε εργασιακή σχέση μερικής απασχόλησης, ο 
αναγνωριζόμενος χρόνος προϋπηρεσίας μειώνεται αντι¬ 
στοιχώ ς. 

3. Οι υπάλληλοι, στους οποίους αναγνωρίζεται προ¬ 
ϋπηρεσία της παραγράφου 1, εντάσσονται μετά τη μο¬ 
νιμοποίησή τους μέχρι και τον αμέσως προηγούμενο 
του καταληκτικού βαθμό. Μετά την ένταξη, ο επιπλέον 

χρόνος της προϋπηρεσίας συνυπολογίζεται ως πλεονά- 
ζων στο βαθμό που εντάσσεται ο υπάλληλος. 

4. Στους υπαλλήλους που κατέχουν ήδη κατά τη δη¬ 
μοσίευση του παρόντος τον καταληκτικό βαθμό της 
κατηγορίας τους, η προϋπηρεσία που αναγνωρίζεται 
σύμφωνα με τις διατάξεις του παρόντος, συνυπολογί¬ 
ζεται ως πλεονάζων χρόνος στο βαθμό αυτό. 

5. Για την αναγνώριση της προϋπηρεσίας εκδίδεται 
απόφαση του αρμόδιου για τη βαθμολογική ένταξη ορ¬ 
γάνου ύστερα από σύμφωνη γνώμη του Υπηρεσιακού 
Συμβουλίου. Η βαθμολογική ένταξη ανατρέχει στον χρό¬ 
νο κρίσης του οικείου Υπηρεσιακού Συμβουλίου. 

Άρθρο 3 

Ορισμός προϋπηρεσίας 

Η προϋπηρεσία σύμφωνα με την παράγραφο 1 του 
άρθρου 2 συνίσταται σε: 

α) άσκηση ελευθέριου επαγγέλματος ή απασχόληση 
με έμμισθη εντολή 

β) εξαρτημένη μισθωτή εργασία. 

Άρθρο 4 

Προϋποθέσεις αναγνώρισης προϋπηρεσίας 

Η προϋπηρεσία πρέπει: 

α) να έχει αποκτηθεί μετά την απόκτηση του βασικού 
τίτλου σπουδών της κατηγορίας/ εκπαιδευτικής βαθμί¬ 
δας, στην οποία υπηρετεί ο υπάλληλος κατά το χρόνο 
της ένταξης, και μετά την απόκτηση της άδειας άσκησης 
επαγγέλματος, όπου αυτή απαιτείται, 

β) να είναι συναφής σύμφωνα με τα οριζόμενα στις 
διατάξεις του άρθρου 5. 

Άρθρο 5 

Συνάφεια αντικειμένου προϋπηρεσίας 

Η συνάφεια του αντικειμένου της προϋπηρεσίας κρί- 
νεται σε σχέση με τα αντικείμενα, στα οποία απασχο¬ 
λούνται οι υπάλληλοι ή είναι δυνατόν κατά τις οργανικές 
διατάξεις της υπηρεσίας τους να απασχοληθούν. 

Άρθρο 6 

Διαδικασία αναγνώρισης 

προϋπηρεσίας εκτός Δημοσίου τομέα 

1. Προκειμένου να αναγνωριστεί η προϋπηρεσία του 
άρθρου 2, ο ενδιαφερόμενος υπάλληλος υποβάλλει αί¬ 
τηση στην αρμόδια Διεύθυνση Προσωπικού, όπου ανή¬ 
κει οργανικά. Η αίτησή του, προκειμένου να εξεταστεί, 
πρέπει να συνοδεύεται από τα αναφερόμενα στις παρα¬ 
γράφους 2 και 3 του παρόντος άρθρου δικαιολογητικά. 
Αίτηση για αναγνώριση προϋπηρεσίας του άρθρου 2 
μπορεί να υποβληθεί και σε περίπτωση μετάταξης σε 
άλλο κλάδο ή σε άλλη υπηρεσία, εφόσον η προϋπηρεσία 
αυτή δεν έχει ήδη αναγνωριστεί. Οι έννομες συνέπειες 
που απορρέουν από την αναγνώριση προϋπηρεσίας 
του άρθρου 2 δεν αίρονται σε περίπτωση υπηρεσιακής 
μεταβολής του υπαλλήλου. Οι αιτήσεις αναγνώρισης πα- 
ραπέμπονται στο αρμόδιο υπηρεσιακό συμβούλιο εντός 
μηνός από την υποβολή τους στην αρμόδια Διεύθυνση 
Προσωπικού. 

2. Τα δικαιολογητικά για τους ασκούντες ελευθέριο 


επάγγελμα και όσους απασχολούνται με έμμισθη εντολή 
είναι τα ακόλουθα: 

α) Βεβαίωση από το οικείο επαγγελματικό Επιμελητή¬ 
ριο ή Σύλλογο, από την οποία να προκύπτει η ιδιότητα 
του μέλους και η διάρκειά της, εφόσον η ιδιότητα αυτή 
είναι υποχρεωτική για την άσκηση του επαγγέλματος. 

β) Εφόσον η ιδιότητα του μέλους επαγγελματικού 
Επιμελητηρίου ή Συλλόγου δεν είναι υποχρεωτική για 
την άσκηση του επαγγέλματος, προσκομίζεται άδεια 
άσκησης επαγγέλματος ή βεβαίωση από την αρμόδια 
διοικητική αρχή ότι πληρούνται οι νόμιμες προϋποθέσεις 
για την άσκηση του αντίστοιχου επαγγέλματος ή επαγ¬ 
γελματική ταυτότητα, καθώς και βεβαίωση του οικείου 
ασφαλιστικού φορέα, από την οποία να προκύπτει η 
διάρκεια της ασφάλισης. 

γ) Εφόσον η άδεια άσκησης επαγγέλματος ή η επαγ¬ 
γελματική ταυτότητα ή η έκδοση βεβαίωσης της περί¬ 
πτωσης (β) δεν προβλέπονται, προσκομίζεται βεβαίωση 
του οικείου ασφαλιστικού φορέα, από την οποία να προ¬ 
κύπτει η διάρκεια της ασφάλισης καθώς και οποιαδήποτε 
άλλα έγγραφα και στοιχεία, από τα οποία να προκύπτει 
αποδεδειγμένα η προϋπηρεσία, η διάρκεια και η συ- 
νάφειά της σύμφωνα με το άρθρο 5. Ως στοιχεία που 
μπορεί να προσκομίσει ο αϊτών υπάλληλος αναφέρονται 
ενδεικτικά τα ακόλουθα: συμβάσεις παροχής υπηρεσι¬ 
ών ή έργου, βιβλία του ΚΒΣ, δελτία απόδειξης παροχής 
υπηρεσιών, τιμολόγια παροχής υπηρεσιών, περιοδικές 
δηλώσεις ΦΠΑ. 

δ) Βεβαίωση του οικείου ασφαλιστικού φορέα από 
την οποία να προκύπτει ότι έχουν καλυφθεί όλες οι προς 
αυτόν ασφαλιστικές εισφορές του υπαλλήλου για το 
χρονικό διάστημα που επιχειρείται να αναγνωριστεί ως 
προϋπηρεσία κατά τις διατάξεις του παρόντος. 

3. Τα δικαιολογητικά για τους παρέχοντες μισθωτή 
υπηρεσία είναι τα ακόλουθα: 

α) Άδεια άσκησης επαγγέλματος ή βεβαίωση από την 
αρμόδια διοικητική αρχή ότι πληρούνται οι νόμιμες 
προϋποθέσεις για την άσκηση του αντίστοιχου επαγγέλ¬ 
ματος ή επαγγελματική ταυτότητα, όπου απαιτούνται, 
καθώς και βεβαίωση του οικείου ασφαλιστικού φορέα, 
από την οποία να προκύπτει η διάρκεια της ασφάλισης 
και το είδος της εργασίας. 

β) Εφόσον από τα ανωτέρω δεν προκύπτει η διάρκεια 
και το είδος της απασχόλησης, απαιτείται επιπλέον βε¬ 
βαίωση του εργοδότη, στον οποίο απασχολήθηκε, στην 
οποία να αναφέρεται ο χρόνος και το είδος της απασχό¬ 
λησης του υπαλλήλου. 

γ) Βεβαίωση του οικείου ασφαλιστικού φορέα από την 
οποία να προκύπτει ότι έχουν καλυφθεί όλες οι προς 
αυτόν ασφαλιστικές εισφορές του υπαλλήλου για το 
χρονικό διάστημα που επιχειρείται να αναγνωριστεί ως 
προϋπηρεσία κατά τις διατάξεις του παρόντος. 

4. Το Υπηρεσιακό Συμβούλιο προβαίνει στην εξέτα¬ 
ση των δικαιολογητικών των παραγράφων 2 και 3 και 
αποφαίνεται επί της αιτήσεως εντός τριών (3) μηνών 
από την παραπομπή σε αυτό του σχετικού ερωτήματος. 
Το αρμόδιο όργανο εκδίδει τη σχετική απόφαση εντός 
δεκαπέντε (15) ημερών από τη διατύπωση σύμφωνης 
γνώμης του Υπηρεσιακού Συμβουλίου. Με την απόφαση 

αναγνώρισης του χρόνου προϋπηρεσίας του άρθρου 2 
πραγματοποιείται και η κατάταξη σε βαθμό ή ο συνυπο- 
λογισμόςτης ως πλεονάζοντος χρόνου στον βαθμό που 
ήδη κατέχει ο υπάλληλος. 

5. Για τους υπηρετούντες κατά τη δημοσίευση του 
παρόντος υπαλλήλους ισχύουν οι προθεσμίες του τε¬ 
λευταίου εδαφίου της παραγράφου 1 καθώς και της 
παραγράφου 4. 

Άρθρο 7 
Έναρξη ισχύος 

Η ισχύς του παρόντος Προεδρικού διατάγματος αρ¬ 
χίζει από τη δημοσίευσή του στην Εφημερίδα της Κυ- 
βερνήσεως. 


Στον Υπουργό Εσωτερικών και Διοικητικής Ανασυ¬ 
γκρότησης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 8 Ιουλίου 2016 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Αναπληρωτής Υπουργός 
Εσωτερικών και Εσωτερικών και 

Διοικητικής Ανασυγκρότησης Διοικητικής Ανασυγκρότησης 

ΠΑΝΑΓΙΩΤΗΣ ΚΟΥΡΟΥΜΠΛΗΣ ΧΡΙΣΤΟΦΟΡΟΣ ΒΕΡΝΑΡΔΑΚΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ καθώς και διάφορες πληροφορίες που σχετίζονται με 
αυτά, διατίθενται δωρεάν από την ιστοσελίδα νννννν.θΐ.ςτ. Για τα ΦΕΚ που δεν έχουν ψη¬ 
φιοποιηθεί και καταχωρισθεί στην πιο πάνω ιστοσελίδα δίνεται η δυνατότητα δωρεάν απο¬ 
στολής με ηλεκτρονικό ταχυδρομείο, μετά από αίτηση που υποβάλλεται ηλεκτρονικά με τη 
συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ιλ/6 6πΐ35ίθΓ.6ί(α>6ί.α ϊ με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής ΔημοσιευτέαςΎλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρεί¬ 
τε στην ιστοσελίδα. Επίσης στην ιστοσελίδα μπορείτε να αναζητήσετε πληροφορίες 
σχετικά με την πορεία δημοσίευσης των εγγράφων, εφόσον γνωρίζετε τον Κωδικό Αριθ¬ 
μό Δημοσιεύματος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που 
πληρούν τις προϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 2105279178-180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 καιτηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ Ι. 91 · 

Πληροφορίες σχετικά με την λειτουργία 
της ιστοσελίδας: Γΐ6ΐρά6$Ι<.6ΐ@6ΐ.9ΐ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
νν6ΐ)ΐπ35ΐ6Γ.6ΐ@6ΐ.9Γ 
Πληροφορίες για γενικό πρωτόκολλο 
και αλληλογραφία: 9ΐ'3ηππ3ΐ6ί3@6ΐ.9·' 


























